1894 — 95] Dat G-artenrecht in den Jakobsfj orden vnndt Bellgarden. 31 



Disse vorgeschreuen beide puncte synnt den gesellen vor gelesen 

 vnnd h ebben se nicht willen yn gan sunder suntt dar vp aff gegann 

 vnnd de naber sundt bedacht dyt ernstlick to bolden gescbreuen 

 vtb beuell de naber. 



Vp de vorige Sake. 66. 



Ferner sundt naber vnnd gesellen tho samen gekamen dat vp 

 dysse vorige sake nemandt schal wedder spreken he sy busbunde 

 effte geselle wentte se hebben idt samptlick bewillitt vnnd vor 

 lickett nemandt de eyne dem ånderen tho vor witten offte tho 

 repenteren ynn druncken effte nochteren mode by broke der naber 

 vnnd geselle. 



Vp den sehutzstauen nicht tho stigen. 67. 



Anno 79 den 8 Martzij hebben de nabers vnnde gesellenn tho 

 samende gewesen vnnd samptlich bewilligett dat nemandt vp den 

 sehutzstauen stygen schall sunder j enige notwendige sake deyt eynn 

 husbunde ith souaken alse idt vann em geschutz schall he 8 sk. vor 

 brakenn hebben eynn geselle des suluenn geliken deidt idt eynn 

 junge so uaken idt geschut dat scharpe swerdt geschreuen vth 

 beuell der naber vnnde gesellen. 



Van den water tunnen. 68. 



Ferner is beleuett dorch samptkumst gemener naber dat je- 

 mandt wor were idt were husbund geselle edder junge de eyne 

 watter t. vth den gadess kleue neme vnnd se nycht wedder vp 

 henge de broeke 4 sk so menige nacht alse se stunde Vnnde 

 deste weyneger nycht frey ghan wen se wech kweme sunder se 

 betalen geschreuen vth beuell der naber. 



Ano 85 x ) denn 19 septer, hebben, de sampt nabers Einlich 

 beslatenn, vormoege dusses Voerigen punctes dat sych in kumstigen 

 tyden, nemant se dristenn schall de Waterbalgenn affthonemende, 

 effte tho brukende, yt si denn in Vuresnodenn, dat Got der Almech 

 tiger gnadichlichenn Affwennde: by broeke 12 schildens, so vaken 

 als yt geschut, vncle nicht strax wedder vp gehanngenn werdenn. 



Med en senere haand. 



